**ایوون کیپ GP2 مطالعے کے متعلق وضاحتی ویڈیو کا اسکرپٹ**

Urdu

**ایوون کیپ GP2 research کیا ہے؟**

ایوون کیپ GP2 چھاتی کی انفیکشنز کے متعلق ایک research ہے، جو یونیورسٹی آف برسٹل کے researchers کی جانب سے منعقد کیا جا رہا ہے اور فائزر کی جانب سے فنڈز فراہم کیے گئے ہیں ۔ نئی ویکسینیں تیار کی جا رہی ہیں اور ہم یہ سمجھنا چاہتے ہیں کہ چھاتی کے کن انفیکشنز کو ویکسینوں کے ذریعے رو کا جا سکتا **ہے** اور کن مریضوں کو سب سے زیادہ فائدہ ہو سکتا ہے۔ ہم یہ research آپ جیسے لوگوں کی شمولیت کے بغیر نہیں کر سکتے۔

**کو نسے ا فراد**  **حصہ لے سکتے ہیں?**

ایسے بالغ افراد حصہ لے سکتے ہیں، جو چھاتی کی ممکنہ انفیکشن یا دل کی خرابی کے بدتر ہونے، دمہ یا COPD کی وجہ سے اپنے جی پی سے رابطہ کر چکے ہوں۔

**حصہ لینے کا کیا مطلب ہو گا؟**

حصہ لینا رضاکارانہ ہے۔ اس کا مطلب ہے کہ اس کا انحصار مکمل طور پر آپ پر ہے۔ اگر آپ حصہ لینے پر اتفاق کرتے ہیں، تو ہم آپ کے جی پی ریکارڈ سے آپ کے متعلق کچھ معلومات جمع کریں گے۔ research کے دیگر دو اختیاری حصے بھی ہیں: (1) آپ کی ناک، گلے، لعاب اور پیشاب سے نمونے لینا اور (2) روزانہ کی علامات کی ڈائری لکھنا ۔

**حصہ لینے کے کیا فوائدے ہیں؟**

اس research سے آپ کو براہ راست فائدہ نہیں ہو گا، لیکن آپ کے حصہ لینے سے ہمیں چھاتی کی انفیکشنز اور اس بارے میں زیادہ سمجھنے میں مدد ملے گی کہ ویکسینوں سے سب سے زیادہ فائدہ کس کو ہو گا۔ اس سے مستقبل میں آپ کی طرح کے ہی دیگر مریضوں کو ممکنہ طور پر فائدہ ہو سکتا ہے۔

**اس میں کیا خطرات موجود ہیں؟**

ناک اور گلے کے نمونے لینا تھوڑا سا تکلیف دہ محسوس ہو سکتا ہے اور اس بات کا ہلکا سا امکان موجود ہے کہ آپ کی ناک سے تھوڑا سا خون آئے۔

**کیا اس سے میری عمومی نگہداشت یا علاج پر کوئی اثر پڑے گا؟**

اس research میں حصہ لینے یا نہ لینے سے آپ کی عمومی نگہداشت یا علاج پر کسی بھی طرح کا کوئی اثر نہیں پڑے گا۔

**آپ کو اسresearch میں حصہ کیوں لینا چاہئے ؟**

ہم اس وجہ سے اس research میں آپ کی شرکت چاہتے ہیں، تاکہ ہم چھاتی کی انفیکشنز کے متعلق زیادہ سمجھ سکیں – یہ کتنی عام ہیں، کون سی بیماریاں انفیکشنز کی وجہ بنتی ہیں، کون سے مریضوں کو سب سے زیادہ خطرہ ہے اور نئی ویکسینوں سے کتنی انفیکشنز کو روکا جا سکتا ہے۔ ہم آپ کے وقت کے معاوضے کے طور پر آپ کو واؤچرز دیں گے۔

**ہم کون سی معلومات یا ڈیٹا جمع کریں گے؟**

ہم آپ کے جی پی ریکارڈز سے آپ کی عمر، جنس اور نسلی پس منظر اور آپ کی بیماری (مثلًا آپ کے طویل مدتی طبی مسائل، جی پی پریکٹس یا ہسپتال کے چکر اور دیے گئے علاج) کے متعلق معلومات جمع کریں گے۔ ہم آپ سے اس طرح کے سوالات پوچھیں گے کہ آیا آپ نے کبھی تمباکو نوشی کی اور یہ جانچ کریں گے کہ آپ کتنی تیز سانس لے رہے ہیں، آپ کی شرح رفتار قلب، بلڈ پریشر، آکسیجن کے درجات، درجہ حرارت، قد اور وزن کیا ہیں۔

یہ جاننے کے لیے کہ آپ کی بیماری کی وجہ کون سا جراثیم ہے، ہم آپ کی ناک، گلے، لعاب اور پیشاب سے نمونے لیں گے۔

ہم آپ کو اپنی علامات کے ختم ہونے تک زیادہ سے زیادہ 28 دن کے لیے روزانہ اپنی بیماری کے متعلق ایک ڈائری پُر کرنے کا بھی کہیں گے۔ اسے مکمل کرنے میں آپ کو روزانہ 5 منٹ سے زیادہ وقت نہیں لگنا چاہیے۔ اگر آپ کی علامات برقرار ر ہیں، تو ہم 12 مہینوں تک ہر کچھ ہفتوں کے بعد آپ سے دوبارہ رابطہ کرتے رہنا چاہیں گے۔

**میرے ڈیٹا کے ساتھ کیا ہو گا؟اس تک کس کو رسائی حاصل ہو گی؟**

صرف بہت کم تعداد میں مجاز لوگ ڈیٹا تک رسائی حاصل کر سکتے ہیں، جسے برسٹل میں ایک محفوظ پاسورڈ کے ساتھ انکرپٹڈ کمپیوٹر میں ذخیرہ کیا جائے گا۔ آپ کی معلومات کو ایک کوڈ نمبر کے ذریعے ایک ڈیٹا بیس میں ذخیرہ کیا جائے گا، تاکہ آپ کی شناخت ممکن نہ ہو سکے ۔ یہ ڈیٹا برطانوی حکومت کے قواعد، جو جنرل ڈیٹا پروٹیکشن ریگولیشن کہلاتے ہیں، کے تحت 15 سال تک یونیورسٹی آف برسٹل میں رکھا جائے گا۔ مریضوں کا ڈیٹا استعمال کرنے والی تمام research کو برطانوی قوانین اور قواعد کی لازمی طور پر پاسداری کرنی ہو گی اور حصہ لینے والے لوگوں کی ذاتی معلومات کا تحفظ researchers کی ذمہ داری ہے۔

کچھ نمونوں کو ٹیسٹنگ کے مقاصد کے لیے امریکہ میں فائزر لیبارٹریز کو بھیجا جائے گا، دیگر کو یونیورسٹی آف برسٹل کی لیبارٹریز میں ٹیسٹ کیا جائے گا۔ نمونوں کو گمنام بنایا جائے گا، تاکہ کوئی بھی شخص نمونے سے آپ کی شناخت نہ کر سکے۔ نمونوں کو 15 سال تک کے لیے محفوظ رکھا جائے گا اور انہیں ویکسین سے متعلقہ اضافی research کے لیے بھی استعمال کیا جا سکتا ہے، جس کے بعد انہیں تلف کر دیا جائے گا۔

اس research سے حاصل ہونے والے نتائج کے متعلق لکھی جانے والے کسی بھی رپورٹ کو ایسے لکھا جائے گا، کہ کوئی بھی اس چیز کی شناخت نہ کر سکے کہ research میں کس نے حصہ لیا تھا۔

**آپ کیسے شامل ہو سکتے ہیں؟**

ہمیں اس research میں آپ کی شرکت پر بےحد خوشی ہو گی۔ مزید جاننے کے لیے، براہ کرم researcher ٹیم سے رابطہ کریں۔